Lapangan mligi, "Centre Court" dibuka ing taun 1922 lan duwé kapasitas 14.000 penonton. Lapangan utama liyané, "Court No. 1", dibangun ing taun 1997 kanggo ngganti "Court No. 1" kang lawas. Kapasitasé ya iku 11.000 kursi. Kaloro lapangan utama iki mung dipigunakaké sajeroning rong minggu turnamen saben tauné. Lapangan gedhé dhéwé katelu, "Court No. 2", dianggep "lapangan angker" amarga wis akèh juru main top kang kalah sajeroning babak-babak wiwitan ing lapangan mau. Kapasitasé ana 3.000 kursi.